open-index/open-wikipedia-markdown huggingface dataset:
Lanvin

**Lanvin** on ranskalainen muotitalo, jonka perusti muotisuunnittelija Jeanne Lanvin 1900-luvun alussa. Muotitalon nykyinen pääsuunnittelija on Alber Elbaz.

Lanvin on edelleen toiminnassa. Se on vanhin muotitalo, joka on edelleen toiminnassa Ranskan alueella. 

## Historia
Jeanne Lanvinin vaatteiden suunnittelu alkoi oman tyttären vaatteista. Pian Lanvin suunnitteli lasten äideille ja perusti 1909 liikkeen Pariisiin rue du Faubourg Saint-Honorélle. Hän liittyi alan järjestöön, ja siitä alkoi hänen uransa muotisuunnittelijana.

1920-luvulla perustettiin myös kodinsisustus-, miestenvaate-, turkis- ja alusasumyymälöitä. Hajuvesistä Arpège-tuoksu lanseerattiin 1927.

Vuonna 2009 Lanvinin vaatteet saapuivat Suomeen myyntiin, kun Via MonteNapoleone avautui Helsingin keskustassa.

## Suunnittelijat Jeanne Lanvinin jälkeen
* 1946–1958, Marie-Blanche de Polignac, pääjohtaja ja suunnittelija
* 1950–1963, Castillo (syntymänimi Antonio Canovas del Castillo del Rey), naisten mallistot
* 1960-1980, Bernard Devaux, hatut, huivit, haute couture
* 1964-1984, Jules-François Crahay (Liège), Haute Couture -mallistot ja "Boutique de Luxe"
* 1972, Christian Benais, miesten valmisvaatemallisto (ready-to-wear)
* 1976-1991, Patrick Lavoix, miesten valmisvaatemallistot
* 1981-1989, Maryll Lanvin, naisten valmisvaatemallistot (ready-to-wear), ensimmäinen Haute Couture -mallisto 1985 ja naisten "Boutique" -mallistot
* 1989-1990, Robert Nelissen, naisten valmisvaatemallistot
* 1990-1992, Eric Bergère, naisten valmisvaatemallistot
* 1992-2001, Dominique Morlotti, naisten ja miesten valmisvaatemallistot
* 1996-1998, Ocimar Versolato, naisten valmisvaatemallistot
* Christina Ortiz, naisten valmisvaatemallistot
* Vuodesta 2002, Alber Elbaz, luova johtaja (creative director)
* Vuodesta 2003, Martin Krutzki, miesten valmisvaatemallistot
* Vuodesta 2005 tähän päivään, Lucas Ossendrijver, miesten valmisvaatemallistot

## Aiheesta muualla
*Lanvinin virallinen sivusto
*Lanvinin virallinen jälleenmyyjä Suomessa
*Lanvinin mallistot Style.com -sivustolla
Balafon

Länsiafrikkalainen **balafon** eli **balafoni** on yksi perinteisistä afrikkalaisista ksylofonityyppisistä soittimista. Muita ovat esimerkiksi marimba ja kalimba.

Balafonit ovat eri Afrikan maissa erikokoisia ja niiden viritykset vaihtelevat suuresti pentatonisesta (esimerkiksi Burkina Fason senufo-balafoni) heptatoniseen (esimerkiksi susujen ja mandinkojen guinealainen balafoni). Kielet veistellään tyypillisesti ruusupuusta ja kaikukoppina toimivat kalebassin, suomalaisittain pullokurpitsan kuoret. Balafonia soitetaan kahdella puunuijalla eli malletilla, joiden lyöntipääksi kierretään kautsu- eli raakakuminauhaa. 

Balafoni on tyypillinen muusikkosukujen soitin, jonka perinne siirtyy isältä pojalle. Soittimen taitajat opettelevat kymmenittäin traditionaalisia säestyskuvioita, joiden lomaan solisti soittaa soololausekkeita tukeutuen aina säestyssekvenssiin. Balafonin tunnettu historia ulottuu vuosisatojen taakse, ja kansan suussa sen syntyyn on tavattu liittää erilaisia legendoja. Erityisesti mandinkojen heimolle soittimella on suuri symbolinen arvo.

## Lähteet
Revolutions per Minute (Skid Row’n albumi)

**Revolutions per Minute** on Skid Row’n viides albumi, joka julkaistiin vuonna 2006. Se on ainut, jolla Dave Gara soittaa rumpuja. Albumin tuotti Michael Wagener, jonka kanssa yhtye teki aikaisemmin yhteistyötä menestysalbumilla *[[Slave to the Grind]]*.

## Kappaleet
# 
# 
#  
# 
# 
#  (The Alarm cover)
# 
#  
#  
#  
# 
#  (bonuskappale)

## Kokoonpano
* Johnny Solinger – laulu
* Dave Sabo – kitara
* Dave Gara – rummut
* Rachel Bolan – basso
* Scotti Hill – kitara

## Arvostelut
* About.com: 
* AllMusic: 
* Blabbermouth: 2/10
* Imperiumi: 6/10
* Soundi: 
* Sputnikmusic: 

## Lähteet

## Aiheesta muualla
* 
*
Miuccia Prada

**Miuccia Prada** (aiemmin **Maria Bianchi**; s. 10. toukokuuta 1949 Milano) on italialainen muotisuunnittelija, joka on työskennellyt koko uransa ajan Pradan muotitalossa. 

Pradan oli perustanut Milanossa hänen isoisänsä vuonna 1913. Tuolloin merkki keskittyi vain nahasta tehtyjen laukkujen ja asusteiden valmistamiseen. Miuccia Pradasta tuli talon pääsuunnittelija vuonna 1978, jota pidettiin omituisena, sillä hän oli muun muassa kommunistipuolueen jäsen, opiskelija ja naisten oikeuksien puolustaja. Vuonna 1985 muotimaailma kuitenkin kiinnostui hänestä hänen suunnittelemiensa mustien ja logottomien laukkujen myötä. 

Ensimmäisen valmisvaatekokoelmansa Prada julkaisi vuonna 1989, ja Pradan muotitalon pienempi merkki, Miu Miu perustettiin vuonna 1992. Prada palkittiin Council of Fashion Designers of America International-palkinnolla vuonna 1993, ja vuotta myöhemmin Pradan kokoelmia esiteltiin ensi kertaa New Yorkissa ja kauppa Lontooseen perustettiin. Nykyään Pradalla ja Miu Miulla on kaksi näytöstä vuodessa Milanossa.

Miuccia Prada tapasi aviomiehensä ja yhtiökumppaninsa Patrizio Bertellin samoihin aikoihin tullessaan Pradan pääsuunnittelijaksi. Bertellin kanssa yhteistyössä Prada teki muoti-imperiumistaan kilpailijan muotimerkkejä omistavalle LVMH:lle, omistaen muun muassa Fendin, Helmut Langin, Jil Sanderin ja Azzedine Alaian muotitalot. Heidän vanhempi poikansa Lorenzo Bertelli on kansainvälisen tason ralliautoilija.

## Aiheesta muualla
*Pradan virallinen sivusto
Rob Affuso

**Robert James ”Rob” Affuso** (s. 1. maaliskuuta 1963 Newburgh, New York) toimi metalliyhtye Skid Row’n rumpalina vuosina 1987–1996. Kun Sebastian Bach erotettiin vuonna 1996, Skid Row’n loput neljä jäsentä hankkivat uuden laulajan, Shawn McCaben, ja nimesivät yhtyeensä *Ozone Mondayksi*. Kun uutta tuotantoa ei saatu valmiiksi, McCabe ja Affuso erotettiin yhtyeestä.
Allogenes

**Allogenes** on setiläinen gnostilainen dialogimuotoinen ilmestys, joka tunnetaan lähinnä Nag Hammadin kirjastosta (koodeksi XI, kirja 3). Nag Hammadin kopiossa on kuitenkin paljon aukkoja. Pieni katkelma on säilynyt myös osana myöhemmin löydettyä Codex Tchacosia, joka tarjoaa hieman lisätietoa aukkojen täyttämiseksi.

Tekstin alkuperää ei tunneta kovin hyvin. Se edustaa setiläisyyttä ja on ehkä kirjoitettu 100-luvulla, ja alun perin kreikaksi. Nag Hammadin kirjaston versio on koptinkielinen.

Kirjoitus käsittelee Allogeneen saamaa ilmestystä. Allogenes (, *allogenēs*) on *[[Septuaginta]]ssa* käytetty sana, joka tarkoittaa ”eri suvusta/kansasta”. Allogenes kuvaa, kuinka hän voitti pelon ja tietämättömyyden ja nousi ylös gnostilaisten jumalan esoteeriseen valtakuntaan. Allogenes yhdistyy Jeesukseen, ja näin teksti vaikuttaa kuvaavan Jeesuksen muukalaisena tässä maailmassa elinaikanaan.

## Lähteet

## Kirjallisuutta

* *Allogenes*. Teoksessa  Koptinkielinen alkuteksti ja englanninkielinen käännös.
* *Allogenes*. Teoksessa  Englanninkielinen käännös.

## Aiheesta muualla

* ''Allogenes''. The Gnostic Society Library. 
* ''Allogenes''. Early Christian Writings.
Apollonioksen ongelma

**Apollonioksen ongelmassa** on tarkoituksena löytää ympyrä, joka sivuaa kolmea kuviota, joista kukin voi olla piste, suora tai mielivaltainen ympyrä. Ongelma on saanut nimensä kreikkalaisesta matemaatikko Apollonios Pergeläisestä, joka ratkaisi ongelman kymmenestä versiosta kaikki lukuun ottamatta vaikeinta, jossa ympyrä piirretään sivuamaan kolmea ympyrää. Kahteen helpoimpaan versioon, kolmen pisteen ja kolmen suoran tapauksiin oli esitetty ratkaisu jo Eukleideen *[[Alkeet|Alkeissa]]*. Kolmen ympyrän version ratkaisi 1500-luvulla ranskalainen matemaatikko Viéte. Tälle versiolle on kahdeksan mahdollista ratkaisua, jota oikealla oleva kuva havainnollistaa. 

Apollonioksen ongelma voidaan ratkaista peilauksena ympyrän suhteen. Ensin kasvatetaan tai pienennetään ympyröitä saman verran, kunnes kaksi ympyrää sivuaa toisiaan. Nyt peilaus sivuamispisteen suhteen muuntaa toisiaan sivuavat ympyrät kahdeksi yhdensuuntaiseksi suoraksi. Sama muunnos muuntaa kolmannen ympyrän joksikin toiseksi ympyräksi. Nyt voidaan konstruoida ympyrä, jonka tangentteina ovat saadut kaksi suoraa ja joka koskettaa kolmatta ympyrää. Ottamalla vielä alkuperäisen peilauksen käänteispeilaus saadaan haluttu ympyrä.

## Lähteet

## Kirjallisuutta
* Ogilvy, C. Stanley (1990): *Excursions in Geometry*, Dover. .

## Aiheesta muualla
Zostrianos

**Zostrianos** on setiläinen gnostilainen kirjoitus, joka tunnetaan ennen kaikkea Nag Hammadin kirjastosta (koodeksi VIII, kirja 1). Nag Hammadin kopio on kuitenkin hyvin vaurioitunut, tosin siitä puuttuu lähinnä yksittäisiä sanoja. Kirjoitus on ajoitettu noin vuosiin 200–230.

Kuten *[[Marsanes]]* ja *[[Allogenes]]*, kirjoitus käsittelee Zostrianos-nimisen miehen saamaa ilmestystä ja selittää sekä luettelee hyvin yksityiskohtaisesti ne emanaatiot, jotka gnostilainen korkein jumala tuotti gnostilaisessa esoteerisessa kosmologiassa. Kirjoitus antaa ymmärtää, että setiläiset kehittivät monismin ajatusta, joka oli tyypillinen platonilainen idea, jonka katsotaan tulleen osaksi setiläistä oppijärjestelmää 200-luvun loppupuolelle tultaessa.

## Lähteet

## Kirjallisuutta

* *Zostrianos*. Teoksessa  Koptinkielinen alkuteksti ja englanninkielinen käännös.
* *Zostrianos*. Teoksessa  Englanninkielinen käännös.

## Aiheesta muualla

* ''Zostrianos''. The Gnostic Society Library. 
* ''Zostrianos''. Early Christian Writings.
Mabel Collins

**Mabel Collins** (9. syyskuuta 1851 – 31. maaliskuuta 1927) oli teosofinen vaikuttaja ja kirjailija. Collins toimitti yhdessä H. P. Blavatskyn kanssa teosofista *Lucifer*-aikakauslehteä.

## Teoksia

* *Herääminen*, 1911
* *Kajastuksia kaukomailta*, 1913
* *Kultaisten porttien läpi*, 1912
* *Kun aurinko kiertää pohjoiseenpäin*, 1917
* *Läpikuultava jalokivi*, 2001
* *Valkoisen lootuskukan tarina*, 1911
* *Valoa tielle*, 1909

## Aiheesta muualla
* Mabel Collinsin alkuperäisteoksien digiversioita  www.hermeetikko.com e-kirjasto
Marsanes

**Marsanes** on setiläinen gnostilainen kirjoitus, joka tunnetaan Nag Hammadin kirjastosta (koodeksi X, kirja 1). Siitä puuttuu neljä sivua, ja useita rivejä ja sanoja on tuhoutunut tunnistamattomiksi. Teksti on ajoitettu noin vuosiin 270–330.

Kuten *[[Zostrianos]]* ja *[[Allogenes]]*, kirjoitus kuvaa Marsaneen paljastamana niitä emanaatioita, joita korkein jumala synnytti itsestään gnostilaisessa esoteerisessä kosmogoniassa. Tekstissä on viitteitä siihen, että setiläiset kehittivät monismin ajatusta, joka vertautui Herakleonin ajatukseen universaalista täydellisyydestä ja vakinaisuudesta, joka ilmeni ennen kaikkea siinä olevien asioiden yhteismassan pysymisessä vakiona – eli *kaikki* materia saattoi vain muuttaa muotoa, mutta ei syntyä tai tuhoutua; sekä stoalaiseen ajatukseen, jonka mukaan mitään muuta ei ole olemassa kuin materia.

## Lähteet

## Kirjallisuutta

* *Marsanes*. Teoksessa  Koptinkielinen alkuteksti ja englanninkielinen käännös.
* *Marsanes*. Teoksessa  Englanninkielinen käännös.

## Aiheesta muualla

* ''Marsanes''. The Gnostic Society Library. 
* ''Marsanes''. Early Christian Writings.
Denis Potvin

**Denis Charles Potvin** (s. 29. lokakuuta 1953 Ottawa, Ontario, Kanada) on uransa lopettanut kanadanranskalainen jääkiekkoilija ja National Hockey League -ammattilainen. Hän loi maineensa neljä Stanley Cupia 1980-luvun alussa voittaneen New York Islandersin avainpuolustajana ja kapteenina. NHL-urallaan hän pelasi 1 060 ottelua, joissa hän teki 310 maalia ja antoi 742 maaliin johtanutta syöttöä, eli 1 052 tehopistettä. Näin hän pystyi puolustajana poikkeuksellisesti saavuttamaan tehopisteitä, eräillä kausilla keskimäärin jopa yli yhden ottelua kohden. Hän onkin yksi NHL:n historian tehokkaimpia puolustajia. Jäähyminuutteja hänelle tuomittiin 1 356.

Parhaalla kaudellaan 1978–1979 hänestä tuli ensimmäinen puolustaja Bobby Orrin jälkeen, joka teki yli 30 maalia ja enemmän kuin 100 tehopistettä. Potvin ja Orr ovat eräitä niistä kuudesta puolustajasta, jotka ovat yltäneet 100 tehopisteeseen NHL-kauden aikana. 

Islandersissa Potvin pelasi koko uransa lopettamiseensa asti vuonna 1988.

## Saavutuksia
*  Ensimmäinen varattu pelaaja vuoden 1973 varaustilaisuudessa
*  Calder Memorial Trophy (vuoden tulokas) vuonna 1974 
*  James Norris Memorial Trophy (paras puolustaja) vuosina 1976, 1978 ja 1979 
*  New York Islandersin kapteeni 1979–1987
*  Valinta Hockey Hall of Fameen vuonna 1991
*  Islanders jäädytti 1. helmikuuta 1992 hänen pelinumeronsa 5. 
*  1998 Potvin sijoitettiin 19. sijalle ''The Hockey News'' -lehden 100 suurimman jääkiekkoilijan listalla

## Tilastot

## Katso myös

* The Hockey Newsin luettelo 100 parhaasta NHL-pelaajasta
* Luettelo Hockey Hall of Famen jäsenistä
* Luettelo 1000 tehopistettä saavuttaneista NHL-pelaajista

## Lähteet
* Denis Potvinin tilastot HHOF:n sivuilla

### Viitteet

## Aiheesta muualla
*
High Tone

**High Tone** on ranskalainen dub-yhtye, joka syntyi vuonna 1997 Lyonissa, Ranskassa. Yhtyeen tyyli on sekoitus 1970-luvun jamaikalaista dubia, elektronista musiikkia, etnistä musiikkia ja drum'n'bassia.

## Albumit
* *Opus Incertum*, Jarring Effects, 2000.
* *Bass Temperature*, Jarring Effects, 2001.
* *Acid Dub Nucleik (ADN)*, Jarring Effects, 2002.
* *Kaltone*, Jarring Effects, 2003. (ranskalaisen bändin Kaly Live Dub:n kanssa).
* *Live*, Jarring Effects, 2003.
* *Highvisators - High Tone meets Improvisators Dub*, Jarring Effects, 2004. (ranskalaisen bändin Improvisator Dub:n kanssa).
* *Wave Digger*, Jarring Effects, 2005.
* *Wangtone - Wang Lei meets High Tone*, Jarring Effects, 2005. (kiinalaisen levytuottajan Wang Lei:n kanssa).
* *Re-processed #1*, Jarring Effects, 2006. (remix albumi).
* *Zentone - Zenzile meets High Tone*, Jarring Effects, 2006. (ranskalaisen bändin Zenzile:n kanssa)
* *Underground Wobble*, Jarring Effects, 2007.
* *dub box*, Jarring Effects, 2008. (4 vinyliä boksi)
* *Dub Invaders* (2009)
* *Out Back* (2010)
* *High Damage : High Tone meets Brain Damage* (2012)
* *Dub Invaders 2* (2013)
* *Ekphrön* (2014)
* *Time Has Come* (2019)

## Nettisivut

* hightone.org - Virallinen nettisivu
* Jarring Effects levy-yhtiö
Ulf Nilsson

**Ulf Nilsson** (s. 11. toukokuuta 1950 Nynäshamn, Ruotsi) on entinen ruotsalainen jääkiekkoilija. Pääosan urastaan hän pelasi ammattilaisena Pohjois-Amerikassa joukkueinaan WHA-liigan Winnipeg Jets, NHL-liigan New York Rangers sekä farmijoukkueet Springfield Indians ja Tulsa Oilers. 

Ensimmäisten Euroopasta saapuneiden pelaajien joukossa ollut Nilsson oli WHA:n suurimpia tähtiä vuosina 1974–1978. Keskushyökkääjänä pelannut Nilsson teki tuolloin vähintään 114 tehopistettä jokaisella kaudella. Hän voitti WHA:n syöttötilaston 85 maaliin johtaneella syötöllään kaudella 1976–1977. Seuraavalla kaudella hän jakoi saman tilaston kärkipaikan Marc Tardifin kanssa molempien saalistaessa 89 syöttöä. Ketjukaverinaan hänellä oli usein maanmies Anders Hedberg. Toisena laitahyökkääjänä pelasi monesti Bobby Hull. Ulf Nilssonin rooli oli keskeinen Jetsin voittaessa WHA:n mestaruuden Avco Cupin 1976 ja 1978. Kevään 1976 pudotuspeleissä hän teki peräti 26 pistettä 13 ottelussa.

Kesällä 1978 Nilsson ja Hedberg allekirjoittivat sopimuksen NHL:n New York Rangersin kanssa. Nilssonin NHL-uraa varjostivat loukkaantumiset. Kolmella kaudellaan hän pelasi noin kaksi kolmasosaa mahdollisista peleistä, mutta saavutti silti näissä 160 pelissä peräti 163 tehopistettä. Kauden  pudotuspeleissä hän teki 8 maalia ja antoi 8 maalisyöttöä, ennen kuin Rangers välierissä putosi paikallisvastustajalleen ja puolustavalle mestarille New York Islandersille. Ulf Nilsson ei pelannut NHL:ssä enää kaudella , mutta oli Rangersin vahvuudessa vielä seuraavan kauden lopussa.

Ulf Nilsson pelasi NHL-tähdistöjoukkueessa Challenge Cupissa Neuvostoliittoa vastaan vuonna 1979.

## Aiheesta muualla
* 
*
Kalkitus

**Kalkitus** tarkoittaa viljelymaan parannusta kalkin avulla. Se saa siis kasvit kasvamaan paremmin. Suomen maaperä on normaalisti hapanta, mutta happamuus vaihtelee maalajeittain. Kun kasvit ottavat maasta ravinteita, maa happamoituu lisää, ja sen jälkeen siitä on vielä vaikeampi saada ravinteita irti. Jotkut kasvit tarvitsevat kalkkia enemmän, jotkut taas viihtyvät happamammassa maassa.  Myös kostea ilmasto, hapan laskeuma, maan runsas muokkaus, lannoitetyppi ja rannikkoseuduilla sulfaattimaat lisäävät kalkitustarvetta. 

Kalkkia myydään sekä jauheena että rakeisena. Kalkituksessa voi käyttää jotakin seuraavista aineista:
* kalkkikivijauhe 
* dolomiittikalkki, sisältää myös magnesiumia
* merileväkalkki, sisältää kivennäisaineita paljon, nostaa nopeasti pH:ta
* puuntuhka, tämäkin nostaa nopeasti pH:ta
* luujauho 

Kalkitus pitäisi suorittaa 3–4 viikkoa ennen lannoitusta, että kalkki ehtisi imeytyä eikä tulisi ongelmia esimerkiksi lannoitteiden typen kanssa. Kalkituksen voi periaatteessa tehdä mihin aikaan vuodesta tahansa. Sen voi suorittaa keväällä lumiseen aikaan, mutta syksykin on hyvä aika. Kalkki imeytyy parhaiten kosteaan maahan ,ja  mieluiten levitys kannattaa siis suorittaa juuri ennen sadetta. Jos kalkin sekoittaa maan sekaan, se vaikuttaa nopeammin. Olemassa oleville istutuksille voi kuitenkin levittää kalkin maan pinnalle. Jos kalkitusta ei ole tehty pitkään aikaan, kyseessä on peruskalkitus, jolla happamuutta poistetaan ja nostetaan pH halutulle tasolle. Ylläpitokalkituksella puolestaan säilytetään happamuus sopivalla tasolla. Ylläpitokalkitus tulisi suorittaa 3–5 vuoden välein.

Kalkituksen tarve riippuu siis maan pH-arvosta. pH:n voi mitata itse, tai tutkimuksen voi teettää. Hiekka- ja hietamaille dolomiittikalkkia voi antaa perustamisvaiheessa 30–50&nbsp;kg aarille. Ylläpitokalkituksena voi laittaa 5–10&nbsp;kg dolomiittikalkkia tai ämpärillisen tuhkaa aarille. Viljelymailla keskimääräinen kalkintarve on 400&nbsp;kg hehtaarille vuodessa, mutta luku voi vaihdella paljon: esimerkiksi voimaperäisessä säiliörehuviljelyssä kulutus voi olla jopa yli 700&nbsp;kg.

Esimerkiksi seuraavat kasvit viihtyvät happamassa maassa eivätkä kaipaa kalkitusta: pensasmustikka, angervot, alppiruusut, havupuut ja kanervat. Viljelykasveista peruna tarvitsee hapahkon maan (pH&nbsp;6). Myös vadelma, herukat, omena- ja päärynäpuut viihtyvät sellaisessa. Kuitenkin useimmat puut, pensaat ja vihannekset viihtyvät neutraalissa maassa. Emäksisessä maassa (pH yli 7) viihtyvät esimerkiksi luumu- ja kirsikkapuut, karviainen sekä jotkut sipuli- ja salaattilajikkeet.

Kalkituksen voi tehdä myös koneellisesti. 

## Katso myös
* Maanparannus
* Lannoite

## Lähteet
Ukkonen, täydellinen järki

**Ukkonen, täydellinen järki** on gnostilainen hymni- tai runomuotoinen kirjoitus, joka tunnetaan Nag Hammadin kirjastosta (koodeksi VI, kirja 2). Se on feminiinisen jumalhahmon itseilmoitus, monologi, jossa luetellaan joukko arvoituksellisia ja paradoksaalisia väittämiä tämän jumalhahmon luonteesta. Nämä paradoksaaliset lausumat ovat kaikuja muinaiskreikkalaisista arvoitusrunoista, jotka olivat yleinen runomuoto Välimeren alueella antiikin aikana. Kirjoitus on ajoitettu noin vuosiin 100–230.

## Sisältö

Runo koostuu rinnakkaisista stroofeista eli säkeistöistä. Kirjoittaja on pohjannut vastaavanlaisten egyptiläisten ja heprealaisten naisjumaluuksille omistettujen runojen perinteisiin. Näissä jumalhahmo, kuten Isis ja Sofia, esittelee hyveitään yleisölle ja kehottaa yleisöä tavoittelemaan häntä. Tähän lajityyppiin kuuluvaa kirjallisuutta löytyy myös *[[Vanha testamentti|Vanhan testamentin]]* kirjoista. Esimerkiksi *[[Sananlaskujen kirja|Sananlaskuissa]]* (Sananl. 8) Viisaus kertoo itsestään, ja *[[Viisauden kirja]]* (Viis. 7) ja *[[Sirakin kirja]]* (Sir. 24) sisältävät vastaavanlaista Viisauden ylistystä.

Runon arvoitukset voivat olla kytköksissä klassiseen gnostilaiseen myyttiin, joka voidaan löytää esimerkiksi *[[Johanneksen salainen kirja|Johanneksen salaisesta kirjasta]]* ja *[[Hallitsijoiden olemus|Hallitsijoiden olemuksesta]]*. Tällaiset kytkökset eivät ole kuitenkaan selkeitä.

### Katkelma

## Populaarikulttuurissa

Vaikka teos on tullut tunnetuksi vasta viime aikoina, sillä on jo ehtinyt olla vaikutusta aikamme kulttuuriin. Toni Morrison käytti katkelmia runosta epigraafeina novelleihinsa *Jazz* ja *Paradise*. Umberto Eco sisällytti katkelman *[[Foucaultin heiluri (romaani)|Foucaultin heilurin]]* luvun 50 alkuun. Yhtye Current 93 on hyödyntänyt runoa musiikissaan, ja julkaisi albumin nimeltä *Thunder Perfect Mind*.

## Lähteet

## Kirjallisuutta
### Suomennos

* *Ukkonen, täydellinen järki*. Johdanto, suomennos ja selitykset Elina Perttilä. Teoksessa 

### Muita käännöksiä ja tekstilaitoksia

* *The Thunder: Perfect Mind*. Teoksessa  Koptinkielinen alkuteksti ja englanninkielinen käännös.
* *The Thunder, Perfect Mind*. Teoksessa  Englanninkielinen käännös.

## Aiheesta muualla

* ''The Thunder, Perfect Mind'''. The Gnostic Society Library. 
* ''The Thunder, Perfect Mind''. Early Christian Writings.
Jerkcity

***Jerkcity*** on englanninkielinen päivittäinen verkkosarjakuva. Ensimmäinen osa ilmestyi 17. elokuuta 1998. Sarjakuvan luoja on Michael Lopp. Sarjasta on julkaistu albumi *The Big Book of Jerkcity*.

*Jerkcityn* tyylilaji on vaikeaselkoinen huumori. Toistuvia aiheita ovat päihteet, pornografia, siitin ja miesten homoseksuaalisuus, homofobia ja tietotekniikka harrasteena. Sarjan erikoisuus on fellaatiota kuvaavat onomatopoeettiset sanonnat kuten "HUALGHLAHGLUAHLUAHLUAG".

## ''Jerkcityn'' hahmot

*Jerkcityn* pääosissa ovat neljä hahmoa:
* Deuce, olento polynesialaisessa naamarissa
* Pants, monisilmäinen ylipainoinen sammakkomainen olento ruohohameessa
* Rands, pitkä harmaa humanoidi. Repliikit kirjoittaa Michael Lopp
* Spigot, beatnik. Repliikit kirjoittaa Tristan A. Farnon

## ''Jerkcityn'' laatiminen

*Jerkcityn* vuorosanat on koottu tuhansien koomisten chatistä kerättyjen otteiden kokoelmasta. Kuvitukset on tehty Microsoft Comic Chat -ohjelmalla syöttämällä repliikit IRC-boteilla.

## ''The Big Book of Jerkcity''

*Jerkcitystä* on julkaistu albumi *The Big Book of Jerkcity*. Albumissa on 128 sivua. Sitä otettiin yksi 200 kappaleen painos, joka julkaistiin 20. huhtikuuta 2003.

* .

## Lähteet

## Aiheesta muualla

* ''Jerkcity''
Maailman Sionistijärjestö

**Maailman sionistijärjestö** () on juutalaisten kansainvälinen järjestö, joka perustettiin Theodor Herzlin kokoonkutsumassa ensimmäisessä sionistikongressissa, Baselissa, Sveitsissä 3. syyskuuta 1897. Alun perin nimi oli Sionistijärjestö, mutta vuonna 1960 nimi muutettiin Maailman sionistijärjestöksi. Järjestön pääpaikka on Jerusalem. 

Sionistisen liikkeen päämäärät ilmaistiin kongressin päätöslauselmassa, joka tuli tunnetuksi Baselin ohjelmana. "Sionismi pyrkii luomaan juutalaisille lain turvaaman asuinpaikan Palestiinaan. Tämän tavoitteen saavuttamiseksi kongressi pitää hyödyllisinä seuraavia keinoja: 1) juutalaisten maanviljelijöiden, käsityöläisten ja kauppiaiden asutus Israelin maahan, 2) juutalaisten järjestäytyminen paikallisiin tai yleisiin ryhmiin eri maiden lakien mukaisesti, 3) juutalaisen tunteen ja tietoisuuden vahvistaminen [kansallisen tunteen ja -tietoisuuden], 4) valmistavat askelet niiden hallituksilta saatavien myönnytysten saavuttamiseksi, jotka ovat välttämättömiä sionistisen päämäärän toteutumiseksi".  

Kun Israelin valtio perustettiin 14. toukokuuta 1948, monet hallinnolliset instituutiot olivat valmiina, sellaisina kuin Sionistikongressi oli ne suunnitellut 50 vuotta aiemmin.

## Maailman sionistijärjestön puheenjohtajat
* Theodor Herzl (1894–1904)
* David Wolfsohn (1905–1911)
* Otto Warburg (1911–1921)
* Chaim Weizmann 1921–1931)
* Nahum Sololev (1931–1935)
* Chaim Weizmann (1935–1946)
* David Ben-Gurion (1946–1956)
* Nahum Goldwein (1956–1960)
* Ehud Avriel (1968–1972)
* Lars Arie Pineus (1972–1973
* Arie Leon Dulzin (1973–1975)
* Pinhas Sapir (1975)
* Arie Leon Dulzin (1975–1976)
* Joseph Almogi (1976–1978)
* Arie Lem Dulzin (1978–1987)
* Simeha Dimitz (1987–1994)
* Yehiel Leket (1994–1995)
* Avraham Burg (1995–1999)
* Sallai Meritor (1999–2005)
* Zeev Bielski (2005–2009)
* Avraham Duvdevani (2010–)

## Sisarjärjestöjä

* Jewish Colonial Trust 1899
* Jewish National Fund 1901
* Keven Hayesod 1920
* Juutalaisten maailmankongressi

## Maailman Sionistikongressi
Vuosina 1897–1946 Maailman sionistikongressi pidettiin joka toinen vuosi Euroopan eri kaupungeissa. 35. kongressi järjestettiin kesäkuussa 2006. Suurin tapahtuma kongressissa oli Kadiman yhdistyminen konservatiivijuutalaisten ja reformijuutalaisten välillä. Kadiman Zeev Bielski valittiin uudelleen WZO:n puhemieheksi. Seuraava kongressi pidetään vuonna 2010.

## Aiheesta muualla
* Järjestön oma sivusto
Saint-Cloud

**Saint-Cloud ** on Ranskan kunta Pariisin esikaupunkialueella. Se sijaitsee Hauts-de-Seinen departementissa noin 9,6 kilometrin päässä Pariisin keskustasta. Kunnassa on arviolta 29&nbsp;360 asukasta (vuonna 2014) ja sen pinta-ala on 7,56 neliökilometriä. Saint-Cloudissa sijaitsi Saint-Cloudin palatsi.

## Sairaala
* Hôpital René-Huguenin

## Ystävyyskaupungit
* Frascati, Italia
* Bad Godesberg, Saksa
* Kortrijk, Belgia
* Maidenhead, Yhdistynyt kuningaskunta

## Lähteet

## Aiheesta muualla
Norean ajatus

**Norean ajatus** on lyhyt setiläinen gnostilainen kirjoitus, joka tunnetaan Nag Hammadin kirjastosta (koodeksi IX, kirja 2). Se ajoitetaan noin vuosiin 170–230.

Kirjoitus koostuu neljästä kappaleesta. Se on oodi Norealle. Hän oli gnostilaisessa kosmologiassa yksi emanaatioista, Aadamin *[[syzygy]]* eli naispuolinen vastine, ja Sofia sen jälkeen kun tämä oli langennut taivaassa. Näin kirjoitus on läheisesti kytköksissä klassiseen gnostilaiseen myyttiin.

## Lähteet

## Kirjallisuutta

* *The Thought of Norea*. Teoksessa  Koptinkielinen alkuteksti ja englanninkielinen käännös.
* *The Thought of Norea*. Teoksessa  Englanninkielinen käännös.

## Aiheesta muualla

* ''Thought of Norea''. The Gnostic Society Library. 
* ''The Thought of Norea''. Early Christian Writings.
In My Lifetime, Vol. 1

**In My Lifetime, Vol. 1** on rap-artisti Jay Z:n toinen albumi. Se julkaistiin vuonna 1997.

## Kappalelista
#
# (feat. BlackStreet)
# (feat. Puff Daddy & Lil' Kim)
#
#
#
#
#
#
# (feat. Sauce Money)
# (feat. Too $hort)
#
#
#
#
#

## Singlet
* "Who You Wit" (20. toukokuuta 1997)
* "(Always Be My) Sunshine" (16. syyskuuta 1997)
* "The City Is Mine" (3. helmikuuta 1998)
* "Wishing on a Star" (1998)

## Lähteet
Miu Miu

**Miu Miu** on italialainen vaatemerkki, joka perustettiin Pradan sisarmerkiksi. Miu Miun perustaja ja suunnittelija on muotisuunnittelija Miuccia Prada, jonka lapsuuden lempinimen mukaan Miu Miu on nimetty. Miu Miu perustettiin vuonna 1992, ja se on päälinja Pradaa halvempi. Miu Miun kampanjoissa on mallien lisäksi poseerannut näyttelijä Maggie Gyllenhaal sekä Lindsay Lohan.

## Lähteet

## Aiheesta muualla
* Virallinen sivusto
Setin kolme kivitaulua

**Setin kolme kivitaulua** on setiläinen gnostilainen kirjoitus, joka tunnetaan Nag Hammadin kirjastosta (koodeksi VII, kirja 5). Se ajoitetaan noin vuosiin 200–230.

Kirjoituksen ajatellaan syntyneen setiläisyyden kehittyessä ja irtaantuessa kristinuskosta ja lähentyessä platonismia. Kirjoitus käsittelee Dositheoksen saamaa ilmestystä kolmesta kirjoitusta sisältävästä kivitaulusta. Monien tutkijoiden mukaan ne on tarkoitettu liturgisiin tarkoituksiin. Kirjoitus liittyy läheisesti klassiseen gnostilaiseen myyttiin, joka tunnetaan paremmin erityisesti *[[Johanneksen salainen kirja|Johanneksen salaisesta kirjasta]]*.

Kirjoitus on alun perin kirjoitettu kreikaksi. Nag Hammadin kirjastosta tunnetaan sen koptinkielinen käännös.

## Lähteet

## Kirjallisuutta

* *The Three Steles of Seth*. Teoksessa  Koptinkielinen alkuteksti ja englanninkielinen käännös.
* *The Three Steles of Seth*. Teoksessa  Englanninkielinen käännös.

## Aiheesta muualla

* ''The Three Steles of Seth''. The Gnostic Society Library. 
* ''The Three Steles of Seth''. Early Christian Writings.
Red Stripe

**Red Stripe** on jamaikalainen lager-tyyppinen olutmerkki. Se oli alun perin ale-tyyppinen, mutta vuonna 1938 olut korvattiin lagerilla. Oluen alkoholipitoisuus on 4,7 %. Red Stripe valmistetaan 70-prosenttisesti ohramaltaasta ja 30-prosenttisesti maissista. Maultaan Red Stripe on hyvin kevyt, pehmytrakenteinen lager, jossa on lyhyen varastoinnin seurauksena hedelmäisiä ja aromaattisia piirteitä. 

Alun perin olutta valmisti kingstonilainen Desnoes & Geddes -yritys vuodesta 1927 alken, kunnes Guinness Brewing Worldwide (myöhemmin Diageo) osti enemmistön panimosta vuonna 1993. Vuonna 2015 Heineken osti Diageon osuuden yrityksestä.

## Lähteet

## Aiheesta muualla
*Red Stripe (Pohjois-Amerikka)
*Red Stripe (Iso-Britannia)
Yōji Yamamoto

**Yōji Yamamoto** (, s. 3. lokakuuta 1943 Tokio, Japani) on japanilainen muotisuunnittelija. Yamamoto tunnetaan minimalistisesta ja trendeistä riippumattomasta suunnittelutyylistään. Laskostaminen ja isot, ylisuuret siluetit ovat hänen työlleen tyypillisiä. Kokoelmissa on usein vain yksi väri, jota käytetään. Yamamoton brändit ovat Yohji Yamamoto, Yohji Yamamoto POUR HOMME, Yohji Yamamoto + NOIR, Y's, Y's for men, Y-3 ja Y's for living. 

Yamamoto valmistui Keion yliopiston lakipuolelta vuonna 1966, ja sen jälkeen lähti opiskelemaan muotia Bunka Fashion Collegeen, josta hän valmistui vuonna 1969. Ensimmäisen kokoelmansa Yamamoto esitteli vuonna 1977, ja ensimmäinen valmisvaatekokoelma esiteltiin vuonna 1981 Pariisissa. Vuonna 2002 Yamamoto esitteli ensimmäisen haute couture-kokoelmansa, ja vuonna 2003 debytoi Adidaksen kanssa yhteistyössä Y-3-merkillä.

## Aiheesta muualla
*Viralliset sivut
*Y-3 viralliset sivut
Ann Demeulemeester

**Ann Demeulemeester** (s. 1959, Kortrijk, Belgia) on belgialainen muotisuunnittelija, jonka kokoelmat yleensä esitetään Pariisin muotiviikoilla. Hän opiskeli Royal Academy of Fine Artsissa Antwerpenissä vuodesta 1978 vuoteen 1981. Valmistumisestaan eteenpäin Demeulemeester työskenteli freelancerina tehden suunnittelutyötä kansainvälisille valmisvaatekokoelmille. Oman merkkinsä, ***Ann Demeulemeester***, hän perusti vuonna 1985. Demeulemeester kuuluu joukkoon kokeilunhaluisia muotisuunnittelijoita, jotka tulivat Belgiasta 1980-luvulla.

## Aiheesta muualla
*Tietoa Demeulemeesteristä
Elles Voskes

**Elles Voskes** () on alankomaalainen vapaauimari, joka edusti Alankomaita Los Angelesin olympialaisissa 1984. Siellä hän saavutti hopeaa naisten 4&nbsp;×&nbsp;100 metrin vapaauintiviestissä. Joukkueessa uivat myös Conny van Bentum, Desi Reijers ja Annemarie Verstappen. Voskes oli jo aikaisemmin saavuttanut EM-hopeaa samalta matkalta.

## Lähteet
Mercenaries 2: World in Flames

**Mercenaries 2: World in Flames** on Pandemic Studiosin kehittämä ja Electronic Artsin julkaisema toimintaseikkailupeli. Peli on julkaistu vuonna  PlayStation 2:lle, PlayStation 3:lle, Windowsille sekä Xbox 360:lle.

Peli on jatko-osa vuonna 2005 ilmestyneelle pelille *[[Mercenaries: Playground of Destruction]]*

## Pelaaminen
Pelin tapahtumat sijoittuvat Venezuelaan, jossa maata johtava tyranni puuttuu maan öljyvaroihin ja aiheuttaa kaaosta.
Pelin päähenkilö on Mattias Nilsson, jonka ääninäyttelijänä on Peter Stormare. 

Pelissä on moninpelituki, jonka ansiosta toinen pelaaja voi liittyä peliin myös kesken tehtävän. Pelin kampanjan voi pelata alusta loppuun yhteistyössä toisen pelaajan kanssa. Pelissä voi perustaa oman yksityisen sotilasyrityksen. Pelissä voi käyttää useita kulkuneuvoja.

## Ääninäyttelijät

## Vastaanotto
Peli on saanut Gamereactorin arvostelussa arvosanaksi 6/10.

## Lähteet
* http://news.bbc.co.uk/2/hi/business/5016514.stm
* http://www.spin.com/features/news/2006/07/060710_bono/ 
* http://xbox360.gamespy.com/xbox-360/mercenaries-2-rumor/717749p1.html 
* Pelin virallinen sivusto 
* Pelin esittely 

### Viitteet

## Aiheesta muualla
* 
* 
*
Poliklinikka

**Poliklinikat** (lyhenne **pkl**) ovat lääketieteellisiä vastaanotto-, tutkimus- ja hoitopaikkoja. Ne ovat erikoistuneet hoitamaan ja ehkäisemään lääketieteen tietyn osa-alueen sairauksia ja loukkaantumisia. 

## Erilaisia poliklinikoita
Polikinikoita ovat esimerkiksi ihosairauksien, infektiosairauksien, keuhkosairauksien, kirurgian, korva-, nenä- ja kurkkutautien, lastentautien, naistentautien, neurologian, reumasairauksien, silmätautien, sisätautien, suu- ja leukasairauksien, syöpätautien sekä äitiyspoliklinikat. Päivystyspoliklinikka on taas tarkoitettu potilaille, joiden vamma, sairaus tai pitkäaikaissairauden paheneminen tai toimintakyvyn heikkeneminen edellyttää välitöntä arviota tai hoitoa.

## Nimityksen alkuperä
Sana poliklinikka muodostuu kreikan kielen sanoista *polis* (kaupunki)  ja *klinikka* (kliininen hoitolaitos). Klinikka-sanaa ja siitä johdettuja sanoja käytetään useissa eri kielissä.

## Poliklinikat Suomessa
Poliklinikalle hakeutuminen edellyttää yleensä lääkärin lähetteen, joka voi olla julkisessa, yksityisessä terveydenhuollossa tai työterveyshuollossa annettu lähete. Arvio hoidon kiireellisyydestä on tehtävä kolmessa viikossa lähetteen saapumisesta. Tutkimukset ja erikoislääkärin arvio tilanteesta on tehtävä kolmen kuukauden kuluessa lähetteen saapumisesta.  Jos näissä todetaan tarve sairaalahoitoon, on sen alettava viimeistään kuuden kuukauden kulttua hoidon kiireellisyysarvion jälkeen.
## Lähteet
Pyrstö

**Pyrstö** vastaa anatomisesti linnuilla sekä kaloilla ja eräillä muilla vesieläimillä maalla elävien nisäkkäiden häntää. Pyrstö on eläimen taimmainen osa, jota se yleensä käyttää kehonsa ohjailemiseen ilmassa tai vedessä. Linnuilla se on sulkarykelmän, kaloilla evän peittämä. Pyrstön rakenne ja ulkonäkö vaihtelevat lajeittain. Lintujen pyrstösulat ovat useimmiten vahvoja ja tankeita; terveellä yksilöllä ne ovat tiukassa hylsässä.
Mie oon Lordi

**Mie oon Lordi** on 9. marraskuuta 2006 julkaistu virallinen suomenkielinen Lordi-yhtyettä käsittelevä kirja. Kirjan on kirjoittanut Helsingin Sanomien kulttuuritoimittaja Jussi Ahlroth. Kirja on kirjoitettu yhdessä yhtyeen kanssa, joka vastaa myös sen sisältämästä kuvamateriaalista. Visuaalisesta asusta vastaa Mr. Lordi.

Kirja on tiettävästi Lordin ainoa julkaisu, jossa yhtye on virallisesti paljastanut oikeat nimensä. Nimet paljastettiin levy-yhtiön toiveesta.

## Sisältö
Kirja käsittelee yhtyeen silloisen kokoonpanon jäsenten elämää syntymästä lähtien. Lordin uraa siinä seurataan lähinnä Mr. Lordin näkökulmasta. Kirjan sisältämä kuva-, piirros- ja luonnosmateriaali on suurelta osin ennenjulkaisematonta. Keikka- ja dokumenttikuvien lisäksi kirjassa on Mr. Lordin lapsuudenpiirroksia ja kuvia esiintymisasujen eri vaiheista, myös ajalta ennen ensimmäistä levytyssopimusta. Kirja alkaa kaksisivuisella esipuheella, jonka on kirjoittanut Jussi Ahlroth.

*Mie oon Lordi* sisältää yhtyeen laajan historian lisäksi myös kattavan liiteosion, jossa käsitellään yksityiskohtaisesti muun muassa yhtyeen menneiden ja nykyisten jäsenten hirviöhahmoja, lavaesiintymistä, maskien tekoa, oheistuotteita, tatuointeja, diskografiaa sekä yhtyeen tärkeää innoittajaa, Kissiä. 

Kirja sisältää runsaasti kuvia kulissien takaa, sekä yhtyeen jäsenten lapsuuskuvia. Lordin imagon nimissä Mr. Lordi on editoinut kirjassa nähtävien jäsenten kasvojen eteen kyseisten jäsenten maskit. 

## Lähteet
*
Maria Jyrkäs, Mr. Lordi: *Lordiary*. Tammi, 2022

### Viitteet

## Aiheesta muualla
* Desibeli.netin kirja-arvostelu Mie oon Lordista
Jorge Manrique

**Jorge Manrique** (noin 1440 – 1479) oli espanjalainen runoilija ja sotilas. Manrique osallistui aktiivisesti Henrik IV Kyvyttömän ja Isabella Katolilaisen välisiin konflikteihin Isabellan puolella, mutta kuoli Garcimuñozin linnan taistelussa vuonna 1479 pian Isabellan saavutettua kruunun.

Manrique kuului merkittävään aatelisperheeseen, joka oli sukua Kastiliaa hallinneelle Trastámara-suvulle. Hän oli Iñigo López de Mendozan, Santillanan markiisittaren sisaren lapsenlapsi, Kastilian kanslerin () Pero López de Ayalan jälkeläinen ja Gómez Manriquen, Toledon *corregidorin* veljenpoika; mainitut esivanhemmat olivat 1300–1400-lukujen tärkeitä runoilijoita. Jorge Manrique muistetaan sekä runoistaan että sotataidoistaan. Hän kirjoitti noin neljäkymmentä runoa, melkein kaikki rakkausrunoja, ja yhden runon oman isänsä kuolemasta. Tämä runo, ”Coplas a la muerte de su padre” (Säkeitä isänsä kuolemasta), on Kastilian 1400-luvun kirjallisuuden tunnetuin teos. 

## Aiheesta muualla
* Jorge Manriquen kootut teokset *Cervantes Virtual* -sivustolla
Päätöksenteko

**Päätöksenteko** on valitsemista vaihtoehtojen välillä. Se on ongelmanratkaisun osa-alue. 

Päätöksenteko voi olla tilanteesta riippuen muun muassa järkiperäistä tai ei-järkiperäistä, tunne- tai tietopohjaista, yhdentekevää tai hyvin tärkeää.

## Paradokseja

Päätöksentekoon liittyvät muun muassa seuraavat paradoksit:

* Abilenen paradoksi kuvaa kuinka ryhmän jäsenet voivat tehdä itsensä ja ryhmän kannalta huonoja päätöksiä kuvitellen muiden haluavan päätöstä.
* Buridanin aasi kuvaa tilannetta, jossa päätöksentekijä ei osaa valita kahden vaihtoehdon väliltä ja sen vuoksi päätöksen tekemättä jättämättömyys johtaa kumpaa tahansa vaihtoehtoa huonompaan tilanteeseen.
* Hallintaparadoksi kuvaa kuinka ihminen on aina hallinnan alla, vähintään itsensä hallittavana.

## Yhteisön päätöksenteko

* Konsensus-päätöksenteko
* Määräenemmistö
* Äänestäminen

## Katso myös

* Päätösteoria
* Kognitiivinen vinouma
* Vaihtoehtoiskustannus

## Aiheesta muualla

* 
* Heikki Paloheimo ja Matti Wiberg: Politiikan perusteet. WSOY 1997, luku 6: Poliittinen päätöksenteko.
Mat Hoffman’s Pro BMX

**Mat Hoffman’s Pro BMX** on vuonna 2001 julkaistu videopeli, jossa käytetään Tony Hawk’s Pro Skater -pelin pelimoottoria. Pelaajan tehtävä on ajaa BMX-pyörällä ja tehdä temppuja erilaisissa kentissä. Pelissä voi ajaa Mat Hoffmanina, tai seitsemänä muuna ammattilais-bmx-pyöräilijänä. Pelissä voi myös itse tehdä kenttiä, mutta hahmoa ei pysty itse luomaan, toisin kuin Tony Hawk’s Pro Skater -pelisarjassa. Pelissä on erilaisia pelimuotoja kuten H.O.R.S.E., Graffiti ja Trick Attack. Pelissä on moninpelimahdollisuus. Pelin on julkaissut Activision.

## Laitteistovaatimukset

* Käyttöjärjestelmä: Windows 98, Me, 2000 tai XP

* Suoritin: P2 266 MHz

* Keskusmuisti: 64 Mt

* Näytönohjain: 8 Mt

* Vapaata kiintolevytilaa: 550 Mt

* CD-aseman nopeus: 4x

* DirectX: versio 8.0a tai uudempi

## Muuta

* ELSPAN antama ikäsuositus: 15+

* PEGIN antama ikäsuositus: 3+

## Lähteet
Hallintaparadoksi

**Hallintaparadoksi** on vapauteen liittyvä paradoksi. Tietoinen elävä ihminen on aina jonkin hallinnan alainen. Jos jätetään biologiset elossapysymiseen liittyvät kontrollit kuten ruumiinlämmön säätö pois laskuista, jää silti hallintaa josta ei voi vapautua. Ulkopuolisesta kontrollista vapautunut yksilö on nimittäin itsensä kontrollissa.

Tätä vapauden ja erityisesti vapaan mielen ongelmaa on tutkinut Daniel Dennett.
Mat Hoffman

**Mat Hoffman** (s. 9. tammikuuta 1972 Edmond, Oklahoma) on yhdysvaltalainen BMX-ammattilainen. Hoffman on lajin pioneereja ja on kehittänyt yli sata uutta temppua. Vuonna 2001 ilmestyi hänen nimeään kantava BMX-videopeli Mat Hoffman's Pro BMX.

## Aiheesta muualla
*Hoffmanin viralliset sivut
Humoraalioppi

**Humoraalioppi** oli antiikin Roomassa työskennelleen kreikkalaisen lääkärin Galenoksen (n. 130–201 jaa) viimeistelemä lääketieteellinen teoria, joka pohjautui Aristoteleen fysiikkaan ja Galenoksen oman väitteen mukaan Hippokrateen ajatuksiin 400-luvulta ennen ajanlaskun alkua. Humoraalioppi perustui ruumiin neljään nesteeseen, joiden tasapaino määritti terveyttä. 

Galenoksen teoksia käännettiin arabiaksi jo 800-luvulla, mutta  Euroopassa Galenos oli melko tuntematon 1100-luvun käännösliikkeeseen asti, sillä hänen teoksiaan oli sitä ennen käännetty vain vähän latinaksi. Tämän jälkeen humoraaliopista tuli keskiajan lääketieteen perusta, jonka kanssa kilpailivat, tosin häviölle jääden, maaginen lääkeoppi ja horoskooppilääketiede. Humoraalioppi säilyi lääketieteessä osin 1800-luvulle saakka, ja uskomuslääkinnässä on yhä siihen perustuvia hoitomenetelmiä.

## Perusajatukset

Humoraalioppi pyrki selittämään sairaudet ensisijaisesti luonnollisten syiden avulla. Se perustui elimistön neljän ajatellun perusnesteen eli veren, keltaisen sapen, mustan sapen (lääketiede ei tunne sellaista) ja liman määrien suhteisiin. Jos perusnesteiden suhteet olivat oikeat, vallitsi *eukrasia* ja terveys; jos suhteet olivat väärät, vallitsi *dyskrasia* ja siitä aiheutunut sairaus. Perusnesteet vastasivat Galenoksen neljää temperamenttia, jotka olivat sangviininen (elämäniloinen, toimelias), koleerinen (kiivasluonteinen), melankolinen (surumielinen) ja flegmaattinen (hidasluonteinen) . Ihmisen luonnetta määrittäviä käsitteitä olivat myös kuuma, kylmä, kostea ja kuiva. Aivoille oli ominaista kuumuus ja kosteus, luille kylmyys ja kuivuus ja verelle kuumuus ja kosteus.  

Vereen sekoittuneena nesteet epätasapainossa ollessaan aiheuttivat temperamentin painottumisen johonkin neljästä suunnasta. Veren liiallisuus teki henkilöstä sangviinisen (lat. sanguis, veri), sapen liiallisuus koleerisen, mustan sapen liiallisuus melankolisen ja liman liiallisuus flegmaattisen. Kiertotähdistä Jupiter yhdistettiin sangviiniseen, Mars koleeriseen, Saturnus melankoliseen ja Kuu flegmaattiseen temperamenttiin.

Tärkeimpiä humoraaliopin mukaisia hoitomuotoja olivat suoneniskentä ja kuppaus. Keskiajalla suoneniskentä oli jopa hallitseva lääketieteen hoitokeino erilaisten yrttipohjaisten lääkkeiden ohella. Sekä suoneniskennän, kuppauksen että useimpien lääkkeiden tarkoituksena oli palauttaa elimistön perusnesteiden tasapaino. Suoneniskentä oli todellisuudessa haitallinen menetelmä, joka ei parantanut ketään, mutta tappoi tuhansia.

## Arabialainen versio
Arabialainen galenismi liitti humoraaliteoriaan henkiopin, jonka mukaan kolmenlaiset pneumat tai henget liikkuivat valtimoissa, laskimoissa ja hermoissa. Nämä sielusta lähtöisin olevat voimat asettuivat kukin yhteen ihmisruumiin pääelimistä siten, että luonnollisten hyveiden paikka oli maksassa, vitaalisten hyveiden sydämessä ja psyykkisten hyveiden aivoissa.  

## Katso myös
* Klassiset alkuaineet
* Keskiajan lääketiede

## Lähteet
* 
* 
* 
* 
* 
* 
### Viitteet
Ongelmanratkaisu

**Ongelmanratkaisulla** tarkoitetaan ongelmien ratkaisemiseen käytettäviä käytäntöjä. 

## Vaiheet
Matemaatikko George Pólyan kehittämässä ongelmanratkaisumallissa on neljä päävaihetta:

# Ongelman määrittely
# Suunnitelman laatiminen
# Suunnitelman toteuttaminen
# Arviointi

Psykologi Graham Wallas on kuvannut luovan prosessin ja samalla ongelmanratkaisun neljä vaihetta:

# Valmisteluvaihe: ongelmaa työstetään ja asetetaan tavoitteita.
# Kypsyttelyvaihe: aihe jätetään hautumaan esimerkiksi yön yli.
# Oivallusvaihe: ratkaisu syntyy jonkinlaisena ahaa-elämyksenä. Joskus asia sen sijaan kypsyy vähitellen.
# Toteamisvaihe: ratkaisua testataan, minkä jälkeen se hyväksytään tai hylätään.

## Katso myös
*Heuristiikka
*Päätöksenteko
*Tutkimus

## Lähteet

## Kirjallisuutta
*
Yawata

**Yawata** () on Japanin kaupunki Honshūn saarella Kansain alueella Kioton prefektuurissa. Se sijaitsee prefektuurin eteläosassa Kioton lounaispuolella. Yawatassa on 71&nbsp;946 asukasta (vuonna 2017) ja sen pinta-ala on 24,35 neliökilometriä.

## Maantiede
Yawata sijaitsee Kioton prefektuurin rajalla sivuten Osakan prefektuuria. Rautatieyhteydet Osakan suuntaan ovat hyvät, joten kaupunki on kasvanut sekä Kioton että Osakan nukkumalähiönä. Seudun kaupungit ovat yhteenkasvaneita, eikä rajoja juuri huomaa. Yawatan naapurikaupunkeja ovat Kioto, Kyōtanabe ja Jōyō Kioton prefektuurista sekä Hirakata Osakan prefektuurista.    

Kaupungin länsirajalla on suuri jokien yhtymäkohta, jossa joet Kizugawa, Ujigawa ja Katsuragawa yhdistyvät Yodogawaksi.

## Nähtävyydet
### Shōkadō
Shōkadō on Edo-kaudelta peräisin oleva puutarha, jossa kasvaa erityisesti bambuja. Bambulajikkeita on noin 400 kauniin lähteen ympärillä. Alueella on teehuone.

### Nagarebashi
Nagarebashi on jalankulun ja pyöräilyn silta, joka ylittää Kizugawan. Sillalla on pituutta yli 350 m ja se on puurakenteinen, rakennettu vuonna 1953. Sillan nimi viittaa siihen, että rankkasateiden ja korkean veden aikaan se jää virran armoille, veden alle.

### Teollisuuskohteet
Keisarilliset terästehtaat vuodelta 1901 ja Onga-joen pumppuasema ovat osa kokonaisuutta  Japanin Meiji-kauden teollisen vallankumouksen kohteet,  joka valittiin Unescon maailmanperintökohteeksi vuonna 2015.


Tiedosto:Nagarebashi-01.jpg|Nagarebashi
Tiedosto:Shokado07s3200.jpg|Shōkadōn erikoisia bambuja


## Liikenne
Yawatan kautta kulkee Keihan-rautatieyhtiön päärautatieyhteys Kiotosta Osakan keskustaan. Alueen asemat ovat Yawata-shi ja Hashimoto. 

Autoliikennettä palvelee valtatie numero 1, joka kulkee Yawatan kautta. Valtatie 1:n varrella on runsaasti liike- ja teollisuusrakennuksia kattaen monipuolisen valikoiman palveluita. 

Yawatassa ja sen lähialueella kulkevat myös maksulliset moottoritiet, Dai-ni-Keihan (Kioto-Osaka II), Meishin (Nagoya-Kōbe) ja Keiji-by-pass (Kioto-Shiga ohitustie), joiden kautta on nopeat yhteydet kauemmaksi.

## Lähteet

## Aiheesta muualla

*Kaupungin internetsivut
Gareth Barry

**Gareth Barry** (s. 23. helmikuuta 1981 Hastings) on englantilainen uransa päättänyt jalkapalloilija. Hän oli pelipaikaltaan keskikenttäpelaaja. Hän pelasi Englannin Valioliigassa vuosina 1998–2018 yhteensä 653 ottelua ja oli sarjan kaikkien aikojen eniten otteluita pelannut pelaaja helmikuuhun 2026 saakka, kunnes James Milner ohitti hänet tässä tilastossa.

## Seurajoukkueura
Barry aloitti uransa Brighton and Hove Albionin junioreissa, josta siirtyi Aston Villaan 1997. Ensiesiintymisensä Villan edustusjoukkueessa hän teki 2. toukokuuta 1998 valioliigaottelussa Sheffield Wednesdayta vastaan. Hän toimi sittemmin Aston Villan kapteenina ja pelasi seurassa kaikkiaan 365 valioliigaottelua, joissa teki 41 maalia.

Barry siirtyi vajaan kymmenen miljoonan punnan siirtosummalla Manchester Cityyn kesällä 2009. Hän pelasi seurassa neljän kauden aikana 132 valioliigaottelua, joissa teki kuusi maalia. Cityn mestaruuskaudella 2011–2012 hän pelasi 34 ottelua. Hän pelasi myös Cityn voittoisassa FA Cupin loppuottelussa 2011.

Barry siirtyi Evertoniin lainalle kaudeksi 2013–2014. Siirto vakinaistettiin seuraavana kesänä. Sekä Evertonin pelaajat että Evertonin kannattajat äänestivät Barryn joukkueen parhaaksi pelaajaksi kaudella 2015–2016. Yhteensä hän pelasi Evertonissa neljän kauden aikana 131 valioliigaottelua ja teki niissä viisi maalia.

Elokuussa 2017 Barry siirtyi Evertonista saman sarjan West Bromwich Albioniin. West Bromwichin Valioliigasta putoamiseen päättyneellä kaudella 2017–2018 Barry pelasi 25 valioliigaottelua ja teki maalin 17. joulukuuta 2021 ottelussa Manchester Unitedia vastaan. Kaudella 2018–2019 hän pelasi Mestaruussarjassa 24 ottelua, joissa hän teki yhden maalin, ja kaudella 2019–2020 hän pelasi kolme Mestaruussarjan ottelua.

Elokuussa 2020 Barry ilmoitti lopettavansa ammattilaisuransa.

## Maajoukkueura
Barry oli Englannin alle 18-vuotiaiden maajoukkueen kapteeni. Hän pelasi ensimmäisen maaottelunsa Englannin maajoukkueessa Ukrainaa vastaan toukokuussa 2000. Hänet valittiin myös Englannin joukkueeseen vuoden 2000 EM-kisoihin. Kisoissa hän ei kuitenkaan päässyt kertaakaan kentälle. Ensimmäisen täyden ottelun Englannin maajoukkueessa hän pelasi Ranskaa vastaan 1-1 tasapeliin päättyneessä ottelussa syyskuussa 2000. Ensimmäisen maaottelumaalinsa hän teki Trinidad ja Tobagoa vastaan kesäkuussa 2008. Hän pelasi kolme ottelua MM-kilpailuissa 2010. Hän edusti Englannin maajoukkuetta kaikkiaan 53 kertaa, viimeisen kerran toukokuussa 2012.

## Lähteet

## Aiheesta muualla
*Profiili soccerbase.comin sivustolla
Gavin McCann

**Gavin McCann** (s. 10. tammikuuta 1978 Blackpool, Englanti) on englantilainen jalkapalloilija, joka edustaa Englannin Valioliigassa pelaavaa Bolton Wanderersia. Hän on pelipaikaltaan keskikenttäpelaaja.

McCann aloitti uransa Evertonissa vuonna 1995, josta siirtyi kolmen kauden jälkeen ykkösdivisioona -joukkue Sunderlandiin. Sunderlandissa hän oli auttamassa joukkueen Valioliigaan vuonna 1999. Vuodesta 2003 vuoteen 2007 McCann edusti Aston Villaa. Kesällä 2007 McCann siirtyi Boltoniin miljoonan punnan siirtokorvauksella .

Englannin maajoukkueessa McCann on pelannut yhden ottelun. Ottelu pelattiin Villa Parkilla Espanjaa vastaan vuonna 2001.

## Lähteet

## Aiheesta muualla
*Profiili ''soccerbase.comin'' sivustolla
Fernandes

**Fernandes** on japanilainen musiikkilaitevalmistaja, joka tekee Fender Stratocaster- ja Telecaster-kopioita. Alkujaan vuonna 1969 se valmisti flamencokitaroita, mutta ajan myötä valmistus laajeni muihin kitaroihin ja vahvistimiin, ja se oli Japanin suurin kitaranvalmistaja. Se on tehnyt myös Gibson-replikoita nimellä Burny.

## Aiheesta muualla

*Fernandes
Jukola (täsmennyssivu)

**Jukola** voi tarkoittaa:

*Jukola, Seitsemän veljeksen syntymäkoti
*Jukolan viesti, viestisuunnistuskilpailu
*Nuorten Jukola, nuorten viestisuunnistuskilpailu
*Jukola, lähiö Hämeenlinnassa
*Hiedanrannan Jukola, historiallinen puutalo Tampereen Hiedanrannassa
*Jukola, sukunimi:
** Martti Jukola (1900-1952), aitajuoksija, urheilutoimittaja ja päätoimittaja